<classify> TASNIA ya habari na burudani nchini imepata pigokubwa kwa kuondokewa na Mkurugenzi wa Vipindi na Uzalishaji wa Kampuni ya CloudsMedia Group GMG, Ruge Mutahaba. Kiongozi huyo amepoteza maisha nchini Afrika Kusinialikokuwa anapatiwa matibabu. Taarifa za kifo hicho zilianza kusambaa majira yasaa 12 jioni baada ya kifo chake kutokea saa 10:30 Ruge kwa muda mrefu alikuwa anasumbuliwa na maradhiya figo hadi alipopatwa na umauti. Alikuwa mmoja kati ya watu walioupigania muziki waBongo Fleva hadi kufikia hapo ulipo kwa sasa, hivyo wasanii mbalimbali wameoneshwajinsi walivyoguswa na msiba huo mzito. EliasBarnaba Huyu ni mmoja kati ya wasanii ambao wameguswa nakifo cha mkurugenzi huyo. Kupitia ukurasa wake wa Instagram, aliandika: Tazama hapa mzee baba amka, Ruge jamani moyo wangumbovu jamani baba sitaki, amka Mungu wangu jamani, baba naumia jamani, naumiahapana baba nimekuimbia wimbo jana nikaomba angalau utumiwe usikie baba sasawee moyo wangu hauna nguvu tena, aliandika hivyo. Barnaba ni mmoja kati ya wasanii ambao wamepataumaarufu kupitia kwa Ruge, msanii huyo alikuwa mmoja kati ya zao la TanzaniaHouse of Talent THT ambayo ilianzishwa na Ruge. MwasitiAlmasi Ukizungumzia mazao ya THT, huwezi kuliacha jina laMwasiti Almasi, alikuwa mmoja kati ya wasanii waliotangazwa na kituo hicho kwawasanii wa kwanza kabisa kutambulika na muziki wa Bongo Fleva. Yeye ni mmoja kati ya wasanii walioshindwa kuzuiahisia zake hasa pale alipokuwa anahojiwa na kujikuta akitokwa na machozi marazote. Mungu wangu hili tabasamu hatulioni tena, uwii dahinaumiza sana, Ruge aliwahi kuniambia, Mwasiti nawapenda sana wadogo zangumkitimiza ndoto zenu ndio faraja yangu, daa umeenda boss Ruge jamani umeendaboss jamani uwii siamini, aliandika hivyo kwenye ukurasa wake wa Instagram. AmbweneYesaya Ay Ni mmoja kati ya wasanii wanaoamini kuwa Rugealikuwa na mchango mkubwa katika tasnia ya burudani nchini, hivyo kwenye ukurasawake wa Instagram aliandika: Pumzika kwa amani kaka yetu Ruge Mutahaba,tutakukumbuka kwa mengi uliyofanya poleni sana Clouds FM, Cloud TV ndugu jamaana marafiki. MwanaFA Kutokana na kuguswa sana na kifo hicho, HamisMwinjuma hakuwa na mengi ya kuandika kwenye kurasa zake za mitandao ya kijamii,aliposti picha ya moyo ukiwa umechanika na kuandika neno Ruge. Maneno mafupi kama vile Pumzika Pema Peponi BosiRuge Mutahaba, yaliandikwa na wasanii mbalimbali ikiwa pamoja na Joseph Haule maarufukwa jina la Professor Jay. Upande wake msanii Aslay Isihaka aliandika kwa kifupi:Mungu akupe kauli thabeet father huko uendapo. Nikkiwa Pili Rapa kutoka kundi la Weusi, Nickson Simon, ni mmojakati ya wasanii waliotumia kwa upana sana ukurasa wao wa Instagram kwa kuandikayale ya moyoni baada ya kupata taarifa ya kifo hicho. Tunachonga barabara kamata fursa, tunakufunguliadunia, hayo yote yanamaanisha wengi wanakumbuka kwa kuwapa njia. Lakini nini maana ya njia? uliamini njia huanza kwakukata msitu na kupasua milima hivyo endelevu, lazima kuhusisha kijiji hadi mkoa,barabara moja mpaka njia nne, njia isiyoendelea hupitwa na wakati, njia huboabaadhi ya vijiji, njia hupata lawama lakini ndio iletayo maendeleo, njia hubebawalio wema na wabaya, misiba na harusi, njia hupiganiwa ndio maana kuna mistariili kupunguza ugomvi lakini ajali hutokea. Njia si mali yako unaweza pitwa na yeyote ukaporwakijiti na njia kuu ni lazima utaiacha, kumbuka kutengeneza njia ya kwendabomani kwako hivyo lazima kupambana, R.I.P Genius, aliandika Nikki. Amini Ni miongoni mwa zao la THT, hivyo msanii huyoalipofanya mazungumzo na mwandishi wa makala haya, alisema kwa kushirikiana nawasanii wenzake waliotokea kwenye kundi hilo, watahakikisha wanaifanya THT iendeleekuishi kama alivyopanga Ruge. KalaPina Amedai ataendelea kumkumbuka Ruge kwa kuwa alimpawazo la kuanzisha kipindi cha Dawa za Kulevya kupitia Clouds TV. Nitaendelea kumkumbuka Ruge kwa kuwa wazo lakipindi ambacho alinipa kiliweza kusaidia kuwabadilisha vijana kwa namna tofautihuku wengine wakiacha kabisa kutumia dawa za kulevya, alisema Kala Pina. Alisema wazo la kuanzisha kipindi hicho lilitoka kwaRuge, atamkumbuka Ruge kupitia kipindi hicho kwa kuwa aliweza kusababisha watu kuachadawa za kulevya. KalaJeremiah Msanii huyo amedai kwamba, mwaka 2017 aliitwa naRuge na kumshauri namna ya kufanya muziki wake ili kuweza kuwafikia vizuri mashabikiwake. Hata hivyo, katika mazungumzo hayo, alimwambia kunakitu ambacho watakuja kukifanya, lakini kwa bahati mbaya hadi anapoteza maishajuzi hawajaweza kufanya lolote. SteveNyerere Amewataka wasanii na wadau mbalimbali nchinikumsamehe Ruge Mutahaba kama waliwahi kukosewa na mwasisi huyo wa THT. Binadamu tujifunze kusamehe, najua wapo watu ambaowalikosewa na Ruge, hivyo wanatakiwa kusamehe na wale wote ambao wanatumiamitandao ya kijamii kwa kuandika maneno ya kejeli juu ya Ruge ni vizuri wakachukuliwahatua, ili ni pigo kubwa kwa wasanii wote hadi wa filamu kwa kuwa alikuwa namchango sehemu zote, alisema Steve. MrBlue Yeye aliandika: Pumzika kwa amani kaka yetukipenzi, Ruge Mutahaba Mungu kakupenda zaidi. Wakati huo huo, Zuwena Mohamed maarufu kwa jina la Shilole,aliandika: Kwa hiyo sikuoni tena na tabasamu lako jamani Ruge, Mungu akupokeebaba yetu umeacha pengo kubwa sana kwa wengi wenye upendo wa kweli na wewekwenye tasnia tunalia, nani atatusaidia tena saini ya kwenda America na sehemuzingine, kila nafsi itaonja umauti. Kwa mujibu wa msemaji wa familia ya Ruge, AnneckKashasha, mwili wa marehemu utaingia kesho Ijumaa na kuagwa Jumamosi kwenye Ukumbiwa Karimjee na kusafirishwa Jumapili kuelekea Kagera na mazishi yatafanyikaJumatatu. Makalahaya yametayarishwa na; AdamMkwepu, Badi Mchomolo na Theresia Gasper  <topic>: burudani 